Novi Sad, 02.10.2025. g.

**Natječaj za izbor likovnog rada na temu**

**„ČESTITKA ZA DAN TOLERANCIJE (16. STUDENOGA)”**

Forum za edukaciju, suradnju, afirmaciju i potporu građanskom društvu, Novi Sad (skraćeni naziv: FESAP), u suradnji s Pokrajinskim tajništvom za obrazovanje, propise, upravu i nacionalne manjine – nacionalne zajednice (Tajništvo), u okviru potprojekta „Multikulturalizam na klik” u 2025. godini, odnosno projekta „Afirmacija multikulturalizma i tolerancije u Vojvodini”, raspisuje Natječaj za podnošenje autorskih materijala na temu promoviranja multikulturalizma i unapređivanja međunacionalne tolerancije i očuvanja kulturnog identiteta etničkih zajednica u AP Vojvodini, pod nazivom **„ČESTITKA ZA DAN TOLERANCIJE (16. STUDENOGA)”.**

Pravo sudjelovanja imaju učenici nižih razreda (od 1. do 4. razreda) osnovnih škola s teritorija AP Vojvodine.

Na natječaj se podnosi materijal u formi **likovnog rada**.

U okviru navedene teme, autorski materijal treba izraziti autentično osobno viđenje etničke raznolikosti ili kulturnih specifičnosti etničkih zajednica iz AP Vojvodine.

Rad izrađuje jedan autor (radovi grupe autora neće se uzimati u razmatranje).

Jedan autor može podnijeti jedan rad na navedenom natječaju.

Uz rad, potrebno je dostaviti i prateću dokumentaciju:

* obrazac prijave;
* izjavu roditelja/skrbnika autora o autorskim pravima na djelu;
* potvrdu škole o statusu redovitog učenika.

**Radovi i prateća dokumentacija podnose se u elektroničkom obliku**, putem aplikacije na mrežnoj stranici Tajništva, na adresi <http://185.166.125.137/konkursi-2025-5/>, **i** **obvezno putem pošte,** na adresu Foruma za edukaciju, suradnju, afirmaciju i potporu građanskom društvu:

FESAP

Poštanski pregradak 112

21101 Novi Sad

Obrasci prateće dokumentacije za sudjelovanje na natječaju mogu se preuzeti na mrežnoj stranici FESAP-a, na adresi [www.fesap.org.rs](http://www.fesap.org.rs) ili na mrežnoj stranici Tajništva na adresi <http://www.puma.vojvodina.gov.rs>

Rok za podnošenje radova jeste **24. listopada 2025. godine**.

Selekcija pristiglih radova bit će postavljena na mrežnoj stranici FESAP-a i Tajništva, uz navođenje autora materijala.

Autorske materijale podnositelja vrednuje i ocjenjuje natječajno povjerenstvo, formirano od predstavnika FESAP-a, Tajništva, predstavnika obrazovnih ustanova i istaknutih pojedinaca iz područja teme natječaja.

Natječajno povjerenstvo sačinjava rang listu pristiglih prijava i odlučuje o dodjeli nagrada.

Autori najbolje rangiranih radova nagrađuju se multimedijalnim uređajima (tri nagrade).

FESAP dodjeljuje nagradu autoru na temelju ugovora, koji se zaključuje s roditeljima/skrbnicima autora.

Ugovorom o nagrađivanju pobjednika preciziraju se sva prava, sve obveze i odgovornosti autora materijala, kao i FESAP-a. Ugovorom autor na FESAP i Tajništvo prenosi prava na daljnje neograničeno korištenje materijala. Ukoliko autor nagrađenog materijala ne potpiše ugovor u propisanom roku, smatrat će se da je odustao od nagrade i pripadajuća nagrada dodijelit će se sljedećem rangiranom autoru.

dr. Ida Kabok

predsjednica Upravnog odbora FESAP